Пры арганізацыі дамашняга задання С.У.Здаранкова выкарыстоўвае заданні на канструяванне і выраб прылад, мадэляў, пастаноўку доследаў, якія патрабуюць працяглага назірання. Пастаўленую задачу навучэнец вырашае самастойна і афармляе свой варыянт у выглядзе праекта, які складаецца з малюнка, схемы, матэматычных разлікаў і кароткага апісання канструкцыі, якая прапаноўваецца. Заданні даюцца на вялікі прамежак часу (ад аднаго тыдня да трох) у залежнасці ад колькасці гадзін, адведзеных на вывучэнне тэмы. Вырабленыя прылады і мадэлі папаўняюць абсталяванне фізічнага кабінета.